לייטריקס

לייטריקס בע"מ (באנגלית: Lightricks) היא חברה פרטית ישראלית שנוסדה בפברואר 2013<ref name="jpost"></ref>, ומפתחת יישומונים (אפליקציות) לעיבוד תמונה ווידאו, המשמשות חובבי, אומני ומקצועני מובייל<ref></ref> ליצירת תוכן של תמונות, סרטונים ושמע<ref></ref><ref name="calcalistech"></ref>. האפליקציה הידועה ביותר של החברה היא Facetune, המשמשת לעריכת סלפי<ref></ref>. מטה החברה שוכן בירושלים, והחברה מונה למעלה מ־500 עובדים<ref></ref>. נכון לשנת 2021, הורדו האפליקציות שלה למעלה מ־500 מיליון פעמים, עם יותר מ־5 מיליון מנויים משלמים.

== היסטוריה ==

=== יסוד החברה ===
Lightricks נוסדה בשנת 2013 על ידי חמישה דוקטורנטים מהאוניברסיטה העברית בירושלים: זאב פרבמן, ניר פוצ'טר, ירון אינגר, עמית גולדשטיין ואיתי צידון<ref name="venturebeat"></ref>.

=== גיוסי כספים ===
בשנותיה הראשונות פעלה החברה במודל של מימון עצמי (bootstrapped), כשאז עברה לרווחיות עם מחזור הכנסות של 10 מיליון דולר. מודל המימון שלה שימש לאחר הצלחתה כנושא לחקר מקרה בבית הספר לעסקים של אוניברסיטת הרווארד "Bootstrapping at Lightricks"<ref></ref>.

בשנת 2015 השלימה החברה את סבב הגיוס הראשון שלה בסך 10 מיליון דולר, בהובלת ויולה ונצ'רס<ref></ref><ref></ref>. בסבב הגיוס השני שלה בנובמבר 2018, בהובלת Insight Venture Partners ובהשתתפות חברת ההון סיכון הישראלית כללטק, היא גייסה 60 מיליון דולר. ביולי 2019 היא ערכה סבב גיוס שלישי של 135 מיליון דולר, על בסיס הערכת שווי של מיליארד דולר, בהובלת חברת גולדמן זקס ובהשתתפות Insight Partners וכללטק<ref></ref><ref></ref><ref></ref> והפכה לחברת חד-קרן. בספטמבר 2021 ערכה החברה סבב גיוס רביעי של כ-100 מיליון דולר, על בסיס הערכת שווי של 1.8 מיליארד דולר.

ב-2017 הסתכמו הכנסותיה ב-17 מיליון דולר, וב-2018 הגיעו ל-52 מיליון דולר והרווח ל־10 מיליון דולר. קפיצה גדולה זו מיוחסת למעבר ממודל של תשלום חד-פעמי למודל של רכישות מנויים. כ-40% מההכנסות מגיעות ממוצרי פייסטיון.

=== הפעילות השוטפת ===
לאחר התחלה בקמפוס של האוניברסיטה העברית בירושלים, הרחיבה החברה את שטחה כמה פעמים. הבסיס נותר בירושלים, ונוספו לה משרדים בחיפה<ref name=":4" />, בבאר שבע<ref></ref>, בלונדון ובשיקגו. היא מעסיקה מעל 500 עובדים, רובם הגדול בירושלים<ref name=":2" /><ref></ref><ref name=":3"></ref>.

בשנת 2021 מינתה את שאול מרידור, לשעבר ראש אגף התקציבים במשרד האוצר, לסמנכ"ל הכספים<ref></ref>.

בשנת 2022 רכשה את חברת Popular Pays האמריקאית, ובהמשך את חברת Codicate בבאר שבע, כחלק מהעמקת האחיזה שלה בשוק ׳כלכלת היוצרים׳<ref></ref>.

== מוצרי החברה ==
בשנת 2013 יצא לאור המוצר הראשון של החברה, Facetune ל-iOS. בהמשך השנה שחררה החברה גרסה לטאבלט, ובשנת 2014 לאנדרואיד. בשנת 2015 יצאה אפליקציית Enlight ל-iOS ובהמשך השנה ל-אייפד. בשנת 2016 יצאה גרסת Facetune2 ל-iOS. בשנת 2017 הוציאה לייטריקס שלוש אפליקציות ל-iOS: הראשונה - Photofox, השנייה - Quickshot, והשלישית - Videoleap. בשנת 2018 יצאה האפליקציה Pixaloop. גם היא ל-iOS. בשנת 2019 לייטריקס הוציאה ל-iOS את האפליקציות החדשות: Boosted, Seen ו-Swish, והתאימה שתי אפליקציות קיימות לאנדרואיד: Facetune2 ו-Pixaloop<ref name=":1" />. המוצרים החדשים בשנת 2020 היו גרסאות של Boosted ו-Quickshot לאנדרואיד ואפליקציה חדשה בשם Quickart ל-iOS<ref name=":1"></ref>. רוב האפליקציות של החברה פועלות במודל freemium<ref></ref>. לייטריקס הייתה אחת מחברות האפליקציות הראשונות שעברו לפעול במודל של רכישת מנויים לאחר שחברת אפל אפשרה זאת<ref></ref><ref></ref>.
*Facetune<ref></ref> - אפליקציה לעריכת תמונות סלפי (הוחלפה על ידי Facetune2<ref></ref>). נבחרה כאפליקציה הטובה של אפל בשנת 2013<ref></ref> וכאחת האפליקציות הטובות ביותר של גוגל לשנת 2014. הייתה האפליקציה הפופולרית ביותר של אפל בשנת 2017<ref></ref> וזכתה ללמעלה מ-100 מיליון הורדות<ref name=":3" />.
*Fachtune Video - אפליקציה לעריכת סרטוני וידאו של סלפי<ref></ref>.
*Filtertune - אפליקציה ליצירת פילטרים, שניתנים לשיתוף<ref></ref>.
*Seen - אפליקציה לעריכת סטורי<ref></ref>.
* Enlight - אפליקציה לעריכת תמונות כללית<ref></ref>, הוחלפה כעת על ידי Enlight Photofox<ref></ref><ref></ref>.
* Enlight Quickshot - אפליקציה של צפייה לפני הצילום<ref></ref>.
* Enlight Videoleap - אפליקציה של עריכת וידאו<ref></ref>, שהוכתרה כאפליקציית השנה לאייפון לשנת 2017<ref></ref>.
* Enlight Pixaloop - כלי אנימציה לתמונות<ref></ref>. נבחר כאפליקציה הטובה ביותר של גוגל לשנת 2019<ref name=":0"></ref>.
* Boosted - כלי לעריכת וידאו לשיווק עסקי<ref></ref>. מספר הסיפורים (Storyteller) בתוך האפליקציה נבחר כטרנד הטוב ביותר לשנת 2019 של אפל<ref name=":0" />.
*Swish - מאפשרת לעסקים קטנים, לבלוגרים ולמשפיענים ברשתות חברתיות ליצור סרטוני פרסומות לרשתות החברתיות בצורה פשוטה<ref name=":2" />.

=== Videoleap ===
Enlight Videoleap היא אפליקציית IOS לעריכת וידאו באמצעות טלפון נייד<ref></ref>. היא מעוצבת באופן שמנגיש את עריכת הווידאו המקצועית<ref></ref>. האפליקציה יצאה בספטמבר 2017<ref></ref> והיא זמינה כגרסה חינמית עם מנוי לגישה בלתי מוגבלת<ref></ref>. האפליקציה מאפשרת הוספה של קובצי שמע לווידאו, הוספת אפקטים קוליים, העברה וגזירת שמע, הוספת שירים, וכן עריכה של עוצמת הקול<ref name="ios.gadgethacks.com"></ref>. Videoleap מאפשרת למשתמש לשלב, לכסות ולערוך קטעי וידאו<ref></ref>. אפשרויות העריכה כוללות אנימציה של מסגרות מפתח<ref></ref>, שכבות<ref></ref><ref></ref>, מקש כרומה<ref></ref>, שילוב ומסכות וכן התאמות צבע<ref></ref>. היא גם מאפשרת עריכה של כל ההיבטים הקוליים. זו גרסה פשוטה של תוכנת עריכה שולחנית בסמארטפון, בה ניתן למקם קליפים באופן ידני על ציר הזמן, ולהוסיף טקסט ושמע כדי ליצור סיפור<ref></ref>.

Videoleap קיבלה ב-App Store דירוג של 4.6 / 5<ref></ref> 5/5 ב-AppSliced<ref></ref> ו-4/5 ב-Appgrooves<ref></ref>.

לאפליקציה היו למעלה ממיליון הורדות<ref></ref> והיא זכתה באפליקציית השנה לאייפון לשנת 2017<ref></ref><ref></ref><ref></ref>. השימוש באפליקציה התרחב במהלך התפרצות COVID-19<ref></ref>. גם ידוען הווידאו זאק קינג עשה סרטון באמצעות שימוש ב-Videoleap<ref></ref>. בנובמבר 2019 הצטרפה Videoleap ל-TikTokSDK<ref></ref><ref></ref><ref></ref>.

=== LTX Studio ===
בפברואר 2024 הודיעה לייטריקס על השקה צפויה של LTX Studio, תכנה המאפשרת יצירה של סרט שלם באמצעות טכנולוגיית בינה מלאכותית. התכנה מאפשרת יצירה, בימוי ועריכה של סרטים באמצעות פקודות טקסט.

== קישורים חיצוניים ==
* 

==הערות שוליים==

קטגוריה:חברות תוכנה ישראליות
קטגוריה:אפליקציות מובייל
קטגוריה:ירושלים: חברות
קטגוריה:חברות חד קרן ישראליות
קטגוריה:ישראל: חברות שהוקמו ב-2013